Puttinu Cares .td_uid_2_60f956ed849de_rand.td-a-rec-img{text-align:left}.td_uid_2_60f956ed849de_rand.td-a-rec-img img{margin:0 auto 0 0} Is-26 appartament ta' Puttinu Cares F'Londra reġgħu mimlijin kollha. Dan qalitu l-għaqda fuq post fuq Facebook il-Ħamis, hekk kif ifisser li se jkollha tirrifjuta lil pazjenti bil-kanċer li jitilgħu Londra għal trattament billi m'għandhiex post aktar għalihom fl-appartamenti li għandha bħalissa. Puttinu Cares qalet fuq post oħra l-Erbgħa, li minn tal-inqas hemm ħames pazjenti li qed jistennew biex imorru f'dawn l-appartamenti f'Londra, u qed jittamaw li l-proġett f'Londra jitlesta mill-aktar fis biex ikun jista' jakkomoda lil kullħadd. Puttinu Cares kienet ilha tfittex binja oħra biex takkomoda lil kullħadd f'Londra għal erba' snin, u f'Novembru tas-sena l-oħra, l-Gvern approva l-għotja ta' €5 miljun lill-Fondazzjoni biex jixtru aktar appartamenti fil-qalba ta' Londra. Il-proġett ta' appartamenti ġodda mixi, iżda s'issa għad ma jistgħux jilqgħu pazjenti fih hekk kif għadu mhux lest. Puttinu jirċievi €5 miljun li l-Gvern wiegħdu fl-2018 F'Settembru li għadda Rennie Zerafa, il-fundatur ta' Puttinu Cares f'intervista fuq 103FM kien qal li Puttinu Cares kien qed ikollha tirrifjuta lil pazjenti bil-kanċer li jitilgħu Londra għal trattament peress li ma kienx qed ikollha post fl-appartamenti li għandha fl-Ingilterra. Awdjo: Dewmien mill-awtoritajiet għax-xiri ta' propjetà ġdida f'Londra – Puttinu Cares Rennie kien qal li qabel il-pandemija tal-coronavirus, kienu qegħdin jitilgħu bejn 60 u 90 pazjent fix-xahar, iżda dawn naqsu meta feġġ il-Covid-19, bl-appartamenti ta' Puttinu Cares xorta waħda jkunu mimlijin minħabba li jridu jqisu l-miżuri għat-trażżin tal-imxija u ma jaċċettawx wisq nies f'appartament wieħed. L-għaqda Puttinu Cares Children's Cancer Support Group twaqfet fl-2002 u toffri akkommodazzjoni b'xejn lil familja kollha tal-pazjenti li jsiefru lejn l-Ingliterra biex jieħdu l-kura neċessarja. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f956ed84cc7_rand.td-a-rec-img{text-align:left}.td_uid_3_60f956ed84cc7_rand.td-a-rec-img img{margin:0 auto 0 0}